Systém financovania a finančného riadenia FM EHP a NFM pre programové obdobie 
2009 – 2014 („Systém“), verzia 1.3

1.	V celom dokumente boli vykonané formálne a štylistické úpravy, pojem „úrok“ nahradený pojmom „výnos“ v príslušnom gramatickom tvare, rozpísanie používaných skratiek na riadny text a s tým súvisiace odstránenie kapitoly 2.1 „Zoznam skratiek“ a prečíslovanie jednotlivých kapitol a zmena číslovania v rámci kapitoly 3 „Subjekty a ich zodpovednosť“ abecedné označovanie odsekov zmenené na číselné)
2.	Kapitola 2 „Základné skratky a definície“
-	kapitola premenovaná na „Základné definície a pojmy“
3.	Kapitola 2 „Základné definície a pojmy“
-	doplnená definícia administratívneho overenia, dohody o delegovaní právomocí, donorských štátov, dokumentačného a reportovacieho informačného systému (DoRIS), národného verejného orgánu pre nezrovnalosti, platieb na projekty, schémy malých grantov, správcu schémy malých grantov, úhrady účtovného dokladu, výdavkov na riadenie programu, zúčtovania zálohovej platby prijímateľom
-	upravená definícia audit trailu, celkových oprávnených výdavkov, dňa doručenia, dohody o implementácii programu, fondu technickej asistencie, odhadu očakávaných výdavkov, oznámenia o vysporiadaní finančných vzťahov, pomoci „de minimis“, priebežnej finančnej správy, prijímateľa, programovej dohody, projektu, refundácie, záverečnej správy o projekte a žiadosti o vrátenie finančných prostriedkov
4.	Kapitola 3.1.1 „Národný kontaktný bod“
-	bod 2 upravený nasledovne: „ako národný verejný orgán pre nezrovnalosti zodpovedať za prípravu a predkladanie správ o nezrovnalostiach, vypracovať bezodkladné oznámenia a štvrťročné oznámenia o zistených nezrovnalostiach, resp. oznámenia na základe požiadania Úradom pre finančný mechanizmus, ako aj štvrťročné správy o prijatých opatreniach vo vzťahu k oznámeným nezrovnalostiam a predkladať ich Úradu pre finančný mechanizmus a v kópii certifikačnému orgánu a orgánu auditu najneskôr do dvoch mesiacov od skončenia kalendárneho štvrťroka, riešiť vzniknuté nezrovnalosti na národnej úrovni
-	doplnený nový bod 3 v znení: „metodicky usmerňovať jednotlivé subjekty zapojené do finančného riadenia a spolupracujúce subjekty v oblasti vysporiadania nezrovnalostí“
-	doplnený nový bod 5 v znení: vystavovať žiadosť o vrátenie finančných prostriedkov, a to najmä v prípadoch, kedy je potrebné finančné prostriedky uhradiť ďalej donorským štátom (predovšetkým čisté korekcie v zmysle článku 12.2 – 12.5 nariadení, ukončenie programu, ťarchopis vystavený Úradom pre finančný mechanizmus a pod.), ak relevantné
-	bod 6 doplnený nasledovne: „v prípade potreby vydávať usmernenia k riadeniu FM EHP a NFM v pôsobnosti národného kontaktného bodu v spolupráci s certifikačným orgánom. Národný kontaktný bod zverejní výsledné znenie usmernenia na webovom sídle www.eeagrants.sk a zverejnenie oznámi certifikačnému orgánu v lehote do 14 kalendárnych dní od zverejnenia usmernenia. Usmernenie národného kontaktného bodu je vydané po vzájomnom pripomienkovaní oboch orgánov“
-	bod 6 upravený nasledovne: „oznámiť certifikačnému orgánu elektronicky na e-mailovú adresu: ehpnfm@mfsr.sk zverejnenie Programových dohôd a Dohôd o implementácii programu vrátane ich dodatkov v Centrálnom registri zmlúv do 14 kalendárnych dní od ich zverejnenia“
-	bod 7 upravený nasledovne: „určovať v dohode o implementácii programu povinnosti správcu programu v oblasti účtovníctva, ktorými sú vedenie účtovných záznamov analyticky vo vzťahu k jednotlivým projektom tak, aby neboli porušené vnútroštátne účtovné pravidlá a uchovávanie účtovnej dokumentácie a boli v súlade s týmto materiálom“
-	doplnený nový bod 9 v znení: „zabezpečiť informovanie certifikačného orgánu pri komunikácii s Úradom pre finančný mechanizmus v oblasti financovania a finančného riadenia“
-	doplnený nový bod 10 v znení: „predkladať certifikačnému orgánu každoročne podklady k spracovaniu východísk rozpočtu verejnej správy sumárne za všetkých správcov programov na základe pokynov certifikačného orgánu“
-	doplnený nový bod 11 v znení: „ak národný kontaktný bod plní funkciu správcu programu, vzťahujú sa neho všetky povinnosti platné pre správcu programu“
5.	Kapitola 3.1.2 „Správca programu“
-	doplnený nový bod 2 v znení: „uzatvárať Dohody o delegovaní právomocí v súlade so Systémom riadenia FM EHP a NFM so Správcom schémy malých grantov a zabezpečiť súlad Dohody o delegovaní právomocí s nariadeniami, so Systémom financovania a finančného riadenia FM EHP a NFM, Systémom riadenia FM EHP a NFM a platnými právnymi predpismi SR“
-	bod 9 upravený nasledovne: „vypracovať a predkladať odhad očakávaných platieb certifikačnému orgánu v stanovených lehotách elektronicky na e-mailovú adresu: ehpnfm@mfsr.sk“
-	bod 11 upravený nasledovne: „vykonávať kontrolu priebežnej a záverečnej správy o projekte podľa čl. 4.7 nariadení, § 9 a § 9a – 9c zákona č. 502/2001 Z. z. a v zmysle zásad definovaných v platnom Systéme riadenia FM EHP a NFM chronologicky podľa dátumu ich zaregistrovania správcom programu“
-	bod 12 upravený nasledovne: „schváliť, zamietnuť alebo znížiť výšku nárokovaných finančných prostriedkov / deklarovaných výdavkov v priebežnej správe o projekte alebo pozastaviť schvaľovanie priebežnej správy o projekte do času odstránenia identifikovaných nedostatkov“
-	bod 13 upravený nasledovne: „vypracovať výkaz výdavkov, správu o čerpaní a overení a IFR / FPR na základe výdavkov na riadenie programu a platieb na projekty a ich predloženie certifikačnému orgánu v stanovených lehotách za príslušné reportovacie obdobie elektronicky na e-mailovú adresu: ehpnfm@mfsr.sk“
-	bod 14 upravený nasledovne: „zabezpečiť systém na riešenie zistených nezrovnalostí v rámci programu a bezodkladné prijímanie účinných nápravných opatrení s cieľom predchádzať, odhaľovať a odstrániť nezrovnalosti alebo podozrenia z nezrovnalostí (najmä vo väzbe na vysporiadanie finančných vzťahov s prijímateľom alebo systémové nezrovnalosti) vrátane prijatia vhodných finančných opráv v súlade s nariadeniami a s usmernením národného kontaktného bodu“
-	bod 15 upravený nasledovne: „vykonávať finančné opravy na projekty v súlade s nariadeniami a usmernením národného kontaktného bodu“
-	bod 18 upravený nasledovne: „každoročne do 1. marca deklarovať certifikačnému orgánu výnosy vzniknuté z prostriedkov FM EHP a NFM na účtoch správcu programu a previesť ich na príslušný účet certifikačného orgánu do 20 pracovných dní od ich deklarovania;
-	doplnený bod 19 v znení: „každoročne do 31. januára odviesť výnosy vzniknuté z prostriedkov štátneho rozpočtu na spolufinancovanie na samostatnom účte správcu programu (účet na spolufinancovanie zo štátneho rozpočtu) a na samostatnom účte prijímateľa a deklarovať ich certifikačnému orgánu elektronicky na adresu ehpnfm@mfsr.sk do 10 dní po ich prevode v súlade s usmernením certifikačného orgánu1“
-	doplnený bod 24 v znení: „zabezpečiť informovanie certifikačného orgánu pri komunikácii s Úradom pre finančný mechanizmus v oblasti financovania a finančného riadenia“
-	doplnený bod 25 v znení: „poskytnúť súčinnosť národnému kontaktnému bodu pri príprave podkladov k spracovaniu východísk rozpočtu verejnej správy pre potreby certifikačného orgánu“
-	doplnený bod 26 v znení: „plniť ďalšie úlohy vyplývajúce z nariadení a Dohody o implementácii programu / Programovej dohody“
6.	Kapitola 3.1.3 „Certifikačný orgán
-	bod 1 upravený nasledovne: „vypracovať vnútorný manuál procedúr certifikačného orgánu v rámci FM EHP a NFM“;
-	bod 3 upravený nasledovne: „koordinovať finančné toky v oblasti finančného vysporiadania okrem vysporiadania nezrovnalostí“
-	bod 6 upravený nasledovne: „v prípade potreby vydávať usmernenia k finančnému riadeniu FM EHP a NFM v spolupráci s národným kontaktným bodom. Certifikačný orgán zverejní výsledné znenie usmernenia na webovom sídle www.finance.gov.sk a zverejnenie oznámi národnému kontaktnému bodu v lehote do 14 kalendárnych dní od zverejnenia usmernenia. Usmernenie certifikačného orgánu je vydané po vzájomnom pripomienkovaní oboch orgánov“
-	odstránený bod 13 v znení: „plniť povinnosti v zmysle dohôd o implementácii programu a projektových zmlúv“
-	bod 15 upravený nasledovne: „vykonávať administratívne overenie výkazu výdavkov a IFR / FPR, ktorého súčasťou je aj predbežná finančná kontrola vykonávaná formou vnútornej administratívnej kontroly v zmysle § 9 a § 9a zákona č. 502/2001 Z. z.“
-	bod 16 upravený nasledovne: „vykonávať certifikačné overovania u správcu programu“
-	doplnený bod 20 v znení: „vrátiť IFR / FPR elektronicky prostredníctvom DoRIS správcovi programu na opravu na základe vrátenia IFR / FPR z Úradu pre finančný mechanizmus, z dôvodu potreby odstránenia nedostatkov identifikovaných certifikačným orgánom, prípadne na základe odôvodnenej žiadosti správcu programu“
-	bod 22 upravený nasledovne: „prevádzať finančné prostriedky zo samostatného mimorozpočtového účtu Ministerstva financií SR na účet príslušného správcu programu do 15 pracovných dní od prijatia platby z Úradu pre finančný mechanizmus spolu s príslušnou výškou prostriedkov štátneho rozpočtu na spolufinancovanie“
-	bod 24 upravený nasledovne: „vypracovať a predložiť správy o zistenej nezrovnalosti národnému kontaktnému bodu a v kópii orgánu auditu v lehote do 10 kalendárnych dní odo dňa zistenia nezrovnalosti v súlade s nariadeniami a usmernením národného kontaktného bodu, ak relevantné“
-	bod 32 upravený nasledovne: „plniť ďalšie úlohy súvisiace s výkonom funkcií certifikačného orgánu a vyplývajúce z iných relevantných predpisov vydaných v rámci implementácie FM EHP a NFM“
7.	Kapitola 3.1.4 „Orgán auditu“
-	bod 15 upravený nasledovne: „vypracovanie a predloženie správy o zistenej nezrovnalosti národnému kontaktnému bodu a v kópii certifikačnému orgánu v súlade s nariadeniami a usmernením národného kontaktného bodu, ak relevantné;
8.	Kapitola 3.1.5 „Správy finančnej kontroly“
-	bod 3 upravený nasledovne: „predloženie aktualizovanej správy o zistenej nezrovnalosti národnému kontaktnému bodu, v kópii certifikačnému orgánu a orgánu auditu v súlade s usmernením národného kontaktného bodu“
-	doplnený bod 4 v znení: „predkladanie výkazu o stave vyrovnania pohľadávok z titulu uložených odvodov rozhodnutiami uloženými v správnom konaní v prípade, že obsahuje údaje o vydaných rozhodnutiach, certifikačnému orgánu, správcovi programu, národnému kontaktnému bodu a orgánu auditu, a to do 20. kalendárneho dňa v mesiaci“

9.	Kapitola 4.1 „Pravidlá pre poskytovanie grantu“
-	druhá odrážka upravená nasledovne: „obdobie oprávnenosti výdavkov pre fond technickej asistencie je od 26. októbra 2010 do 31. decembra 2017, ak donorské štáty neurčia inak, a ak v Dohode o financovaní fondu technickej asistencie a fondu pre bilaterálne vzťahy na národnej úrovni nie je stanovené inak;
-	doplnená tretia odrážka v znení: „obdobie oprávnenosti pre výdavky na riadenie programu sa končí do 30. apríla 2017, ak donorské štáty neurčia inak a ak v Programovej dohode nie je stanovené inak“
10.	Kapitola 4.3.1 „Zálohové platby z Úradu pre finančný mechanizmus“
-	doplnený odsek v znení: „Úrad pre finančný mechanizmus prevádza prostriedky na účty certifikačného orgánu na základe podpísanej Programovej dohody / Dohody o financovaní fondu technickej asistencie a fondu pre bilaterálne vzťahy na národnej úrovni. Správca programu v tomto prípade nepredkladá certifikačnému orgánu výkaz výdavkov ani IFR“
11.	Kapitola 4.3.3 „Priebežná finančná správa (IFR) a priebežné platby z Úradu pre finančný mechanizmus“
-	doplnený odsek v znení: „Správca programu v stanovených lehotách predkladá výkaz výdavkov a IFR certifikačnému orgánu v zmysle časti 4.3.2 a 4.7 tohto materiálu“
12.	Kapitola 4.3.4 „Záverečná programová správa (FPR) a záverečná platba z Úradu pre finančný mechanizmus
-	doplnená celá nová kapitola
13.	Kapitola 4.4.4 „Vysporiadanie finančných vzťahov“
-	text prvého odseku pod odrážkami bol upravený nasledovne: „V jednotlivých prípadoch vrátenia prostriedkov správca programu zašle prijímateľovi žiadosť o vrátenie finančných prostriedkov podľa projektovej zmluvy, v kópii národnému kontaktnému bodu a certifikačnému orgánu. Vrátenie finančných prostriedkov oznamuje prijímateľ príslušnému správcovi programu, s ktorým má uzatvorenú projektovú zmluvu prostredníctvom oznámenia o vysporiadaní finančných vzťahov stanoveného v usmernení1 certifikačného orgánu. Prijímateľ zasiela oznámenie o vysporiadaní finančných vzťahov do 10 kalendárnych dní odo dňa uskutočnenia úhrady prostriedkov FM EHP a NFM a štátneho rozpočtu na spolufinancovanie v súlade s výpisom z bankového účtu . Prílohou oznámenia o vysporiadaní finančných vzťahov je výpis z bankového účtu“
-	doplnený nový odsek v znení: „V prípadoch, kedy je potrebné finančné prostriedky uhradiť ďalej donorským štátom, predovšetkým čisté korekcie v zmysle článku 12.2 – 12.5 nariadení, ukončenie programu, ťarchopis vystavený Úradom pre finančný mechanizmus a pod., zašle národný kontaktný bod príslušnému subjektu žiadosť o vrátenie finančných prostriedkov, ak relevantné, v kópii certifikačnému orgánu a orgánu auditu. Ďalšie postupy týkajúce sa vysporiadania nezrovnalostí budú uvedené v usmernení národného kontaktného bodu“
-	posledný odsek bol upravený nasledovne: „V prípade vzniku povinnosti odvodu výnosu z prostriedkov štátneho rozpočtu na spolufinancovanie je prijímateľ povinný odviesť výnos do 15. januára roku nasledujúceho po roku, v ktorom výnos vznikol“
14.	Kapitola 4.5 „Odhad očakávaných platieb“
-	predposledný odsek bol upravený nasledovne: „Správca programu z predložených podkladov od prijímateľa vypočíta očakávané platby a každoročne ich predkladá certifikačnému orgánu elektronicky na e-mailovú adresu ehpnfm@mfsr.sk k 31. 01., k 30. 04., k 31. 08. a k 15. 11. príslušného roka.
-	posledný odsek bol upravený nasledovne: „Certifikačný orgán vyplní sumárny formulár za jednotlivých správcov programov a 4 krát ročne ho v zmysle čl. 8.5 nariadení predkladá Úradu pre finančný mechanizmus do 20. 02., do 20. 05., do 20. 09. a do 10. 12. príslušného roka. V odôvodnených prípadoch môže certifikačný orgán odhady očakávaných platieb jednotlivých správcov programov upraviť (napr. v prípade prekročenia alokácie programu a pod.)“
15.	Kapitola 4.6 „Systém účtov“
-	úprava a spresnenie textu v celej kapitole
16.	Kapitola 4.7.1 „Systém zálohových platieb“
-	bod 6 upravený nasledovne: „Správca programu vykoná kontrolu priebežnej správy o projekte podľa čl. 4.7 nariadení, § 9 a § 9a – 9c zákona č. 502/2001 Z. z. a v zmysle zásad definovaných v platnom Systéme riadenia FM EHP a NFM chronologicky podľa dňa ich doručenia správcovi programu. V prípade zistenia formálnych nedostatkov vyzve prijímateľa, aby v stanovenom čase doplnil príslušnú priebežnú správu o projekte. V prípade zistenia závažných nedostatkov alebo nedoplnenia požadovaných údajov v stanovenej lehote, priebežnú správu o projekte pozastaví alebo zamietne“
-	bod 7 upravený nasledovne: „Správca programu v prípade potreby vykoná overenie na mieste v súlade so Systémom riadenia FM EHP a NFM pre programové obdobie 2009 – 2014. V prípade, ak sa správca programu rozhodne počas výkonu kontroly vykonať overenie na mieste, lehota na výkon kontroly priebežnej správy o projekte je pozastavená“
-	bod 10 upravený nasledovne: „Certifikačný orgán vykoná overenie na svojej úrovni, ktoré zahŕňa administratívne overenie, prípadne certifikačné overenie. Taktiež overuje výkaz výdavkov a IFR z hľadiska formálnej a vecnej správnosti. V rámci overenia formálnej správnosti overí pravdivosť, kompletnosť a správnosť vyplnenia výkazu výdavkov a IFR. Taktiež overuje výkaz výdavkov a IFR z hľadiska neprekročenia / dodržania celkovej alokácie na program a jednotlivé rozpočtové položky programu. Certifikačné overenie sa môže vykonať na jednotlivých úrovniach finančného riadenia vrátane prijímateľa na základe vlastného podnetu prostredníctvom kombinácie vopred definovaného postupu výberu vzorky podľa správ o čerpaní a overení a náhodného výberu alebo na základe podnetu tretích strán v zmysle časti 4.8.2 tohto materiálu“
-	bod 11 upravený nasledovne:
„Certifikačný orgán výkaz výdavkov a IFR schváli, neschváli, schvaľovanie pozastaví (do času odstránenia identifikovaných nedostatkov) alebo zníži o relevantnú sumu neoprávnených výdavkov do 30 kalendárnych dní odo dňa ich doručenia certifikačnému orgánu. V prípade, ak národný kontaktný bod neplní funkciu správcu programu a zistí nedostatky vo výkaze výdavkov alebo v IFR, informuje o tom certifikačný orgán, ktorý na základe zistení národného kontaktného bodu môže schvaľovanie výkazu výdavkov a IFR pozastaviť, resp. výkaz výdavkov a IFR schváliť v zníženej sume alebo neschváliť.
V prípade, ak správca programu na základe odôvodnenej žiadosti požiada certifikačný orgán o vrátenie predloženého výkazu výdavkov a IFR, certifikačný orgán výkaz výdavkov a IFR správcovi programu vráti. 
Po opätovnom predložení výkazu výdavkov a IFR správcom programu certifikačnému orgánu postupuje certifikačný orgán podľa bodu 10 a 11“
-	bod 13 upravený nasledovne: „Úrad pre finančný mechanizmus IFR schváli, schváli v zníženej sume, neschváli, prípadne vráti prostredníctvom certifikačného orgánu správcovi programu na prepracovanie. Následne správca programu postupuje podľa bodu 6. až 9. Úrad pre finančný mechanizmus po schválení IFR uhradí priebežnú platbu v schválenej výške na účet certifikačného orgánu podľa časti 4.3.3 tohto materiálu“
17.	Kapitola 4.7.2 „Systém refundácie“
-	bod 5 upravený nasledovne: „Správca programu vykoná kontrolu priebežnej správy o projekte podľa čl. 4.7 nariadení, §9 a §9a – 9c zákona č. 502/2001 Z. z. a v zmysle zásad definovaných v platnom Systéme riadenia FM EHP a NFM chronologicky podľa dňa jej doručenia správcovi programu“
-	bod 6 upravený nasledovne: „Správca programu v prípade potreby vykoná overenie na mieste v súlade so Systémom riadenia FM EHP a NFM pre programové obdobie 2009 – 2014. V prípade, ak sa správca programu rozhodne počas výkonu kontroly vykonať overenie na mieste, lehota na výkon kontroly priebežnej správy o projekte je pozastavená“
-	bod 7 upravený nasledovne: „Správca programu vypracuje výkaz výdavkov a správu o čerpaní a overení, ktoré spolu s IFR predkladá elektronicky certifikačnému orgánu a na vedomie národnému kontaktnému bodu, ak neplní funkciu správcu programu, 3 krát ročne, a to v stanovených termínoch podľa časti 4.3.1 tohto materiálu. Správca programu vypĺňa výkaz výdavkov aj IFR v súlade s postupom určeným v čl. 8.6 ods. 1 nariadení“
-	bod 9 upravený nasledovne: „Certifikačný orgán vykoná overenie na svojej úrovni, ktoré zahŕňa administratívne overenie, prípadne certifikačné overenie. Taktiež overuje výkaz výdavkov a IFR z hľadiska formálnej a vecnej správnosti. V rámci overenia formálnej správnosti overí pravdivosť, kompletnosť a správnosť vyplnenia výkazu výdavkov a IFR. Taktiež overuje výkaz výdavkov a IFR z hľadiska neprekročenia / dodržania celkovej alokácie na program a jednotlivé rozpočtové položky programu. Certifikačné overenie sa môže vykonať na jednotlivých úrovniach finančného riadenia vrátane prijímateľa na základe vlastného podnetu prostredníctvom kombinácie vopred definovaného postupu výberu vzorky podľa správ o čerpaní a overení a náhodného výberu alebo na základe podnetu tretích strán v zmysle časti 4.8.2 tohto materiálu“
-	bod 10 upravený nasledovne:
„Certifikačný orgán výkaz výdavkov a IFR schváli, neschváli, schvaľovanie pozastaví (do času odstránenia identifikovaných nedostatkov) alebo zníži o relevantnú sumu do 30 kalendárnych dní odo dňa ich doručenia certifikačnému orgánu. V prípade, ak národný kontaktný bod neplní úlohu správcu programu a zistí nedostatky vo výkaze výdavkov alebo v IFR, informuje o tom certifikačný orgán, ktorý na základe zistení národného kontaktného bodu môže schvaľovanie výkazu výdavkov a IFR pozastaviť, resp. výkaz výdavkov a IFR schváliť v zníženej sume alebo neschváliť. 
V prípade, ak správca programu na základe odôvodnenej žiadosti požiada certifikačný orgán o vrátenie predloženého výkazu výdavkov a IFR, certifikačný orgán výkaz výdavkov a IFR správcovi programu vráti. 
Po opätovnom predložení výkazu výdavkov a IFR správcom programu certifikačnému orgánu postupuje certifikačný orgán podľa bodu 9 a 10“
-	bod 12 upravený nasledovne: „Úrad pre finančný mechanizmus IFR schváli, schváli v zníženej sume, neschváli, prípadne vráti prostredníctvom certifikačnému orgánu správcovi programu na prepracovanie. Následne správca programu postupuje podľa bodu 5. až 8. Úrad pre finančný mechanizmus po schválení IFR uhradí priebežnú platbu v schválenej výške na účet certifikačného orgánu podľa časti 4.3.3 tohto materiálu“
18.	Kapitola 4.7.3 „Vykazovanie výdavkov na úrovni prijímateľa“
-	posledný odsek upravený nasledovne: „V prípade uplatňovania zjednodušeného vykazovania výdavkov prostredníctvom paušálnej sadzby sa takto vykazované výdavky neuvádzajú v priebežnej správe o projekte / záverečnej správe o projekte jednotlivo, ale iba kumulatívne za celú výšku uplatňovanej paušálnej sadzby.“
19.	Kapitola 4.8.1 „Certifikácia IFR / FPR“
-	odsek „K bodu 1“ upravený nasledovne: „Certifikačný orgán pred certifikáciou vykoná administratívne overenie IFR / FPR na svojej úrovni.“
20.	Kapitola 4.8.2 „Overovanie vykonávané certifikačným orgánom“
-	prvý odsek a druhý odsek zlúčené a text upravený nasledovne: „Certifikačný orgán na základe čl. 7.13 ods. 6 nariadení môže v prípade potreby vykonávať certifikačné overovania u správcu programu s cieľom uistenia sa o oprávnenosti výdavkov a dodržiavaní riadiacich a kontrolných postupov. Toto overenie je vykonávané na vybranej vzorke deklarovaných výdavkoch prijímateľa. Na tieto účely správca programu predkladá certifikačnému orgánu aj správu o čerpaní a overení a informácie o svojich riadiacich a kontrolných postupoch podľa čl. 4.7 ods. 1 písm. m) nariadení“
21.	Kapitola 4.9 „Nezrovnalosti“
-	text piateho odseku upravený nasledovne: 
„Z pohľadu legislatívy Slovenskej republiky má na vznik nezrovnalosti priamy dopad najmä: 
•	porušenie finančnej disciplíny podľa § 31 ods. 1 zákona č. 523/2004 Z. z. o rozpočtových pravidlách verejnej správy, pričom § 31 zákona č. 523/2004 Z. z. o rozpočtových pravidlách verejnej správy definuje jednotlivé skutkové podstaty porušenia finančnej disciplíny. Nezrovnalosť nemusí vždy predstavovať porušenie finančnej disciplíny a naopak porušenie finančnej disciplíny nemusí vždy zodpovedať nezrovnalosti;
•	porušenie pravidiel a postupov verejného obstarávania podľa zákona č. 25/2006 Z. z. o verejnom obstarávaní. 
V prípade, ak ide o nezrovnalosť, ktorá je zároveň porušením finančnej disciplíny podľa § 31 ods. 1 zákona č. 523/2004 Z. z. o rozpočtových pravidlách verejnej správy a protiprávny stav nie je odstránený podľa tohto zákona alebo osobitného zákona, orgán oprávnený na výkon kontroly alebo vládneho auditu podľa osobitného predpisu je povinný oznámiť podľa § 31 ods. 10 porušenie finančnej disciplíny pri hospodárení s prostriedkami FM EHP a NFM a štátneho rozpočtu na spolufinancovanie kontrolnému orgánu, auditujúcemu orgánu alebo orgánu dozoru štátu, t. j. územne príslušnej správe finančnej kontroly podľa § 3 zákona č. 440/2000 Z. z. o správach finančnej kontroly v znení neskorších predpisov.“ 
22.	Kapitola 4.9.1 „Pravidlá pre financovanie finančných korekcií z titulu zistených nezrovnalostí a vylúčenie projektu z financovania pomoci FM EHP a NFM“
-	štvrtý a piaty odsek odstránené
-	šiesty odsek upravený nasledovne: Finančné prostriedky štátneho rozpočtu na spolufinancovanie, ktorých sa týka porušenie finančnej disciplíny vrátane pokút a penále, sú v súlade s § 31 ods. 8 zákona č. 523/2004 Z. z. príjmom príslušného druhu rozpočtu verejnej správy, z ktorého boli poskytnuté. Územne príslušná správa finančnej kontroly alebo Ministerstvo financií SR, ktorá sankciu ukladá, uvedie na vykonanie úhrady odvodu a penále / pokuty číslo príjmového účtu štátneho rozpočtu (účet správy finančnej kontroly)
-	posledný odsek upravený nasledovne: „Ďalšie postupy pre oznamovanie, riešenie a oblasť vysporiadania nezrovnalostí stanovuje národný kontaktný bod“
23.	Kapitola 4.10.3 „ISUF a MANEX“
-	druhý odsek upravený nasledovne: „Používatelia ISUF spracovávajú a účtujú na základe výkazov výdavkov / IFR / FPR predkladaných správcom programu certifikačnému orgánu pre programy FM EHP a NFM a schválených Úradom pre finančný mechanizmus, žiadostí o prostriedky z kapitoly Všeobecná pokladničná správa na účely štátneho rozpočtu na spolufinancovanie, žiadosti o prostriedky z kapitoly Všeobecná pokladničná správa na vyrovnávací účet, žiadosti o prostriedky z Úradu pre finančný mechanizmus na účet FM EHP a NFM a žiadosti o prostriedky z Úradu pre finančný mechanizmus formou zálohovej platby pre program“
24.	Kapitola 5 „Audit“
-	druhý odsek bol upravený nasledovne: 
-	Vládny audit prostriedkov FM EHP a NFM je vykonávaný ako: 
•	audit súladu;
•	systémový audit;
•	audit operácií